Môžem Užívať Voltaren s Lekmi Escitalopram, Trombex a Atoris? Porada k Liečbe Bolesti Hlavy
Dobrý deň, poprosila by som Vás o radu, užívam Escitalopram Farmax 20mg, Trombex 75mg a Atoris 10mg, či môžem pri týchto liekoch užívať Voltaren na bolesť hlavy, lebo FLECTOR pri TROMBEXE nie je vhodný. Ďakujem pekne.
Dobrý deň,
ďakujeme za Vašu otázku.
Liečivo obsiahnuté vo Voltarene je diklofenak, ktorý patrí do skupiny liekov označovaných ako nesteroidové protizápalové liečivá (NSAID). Je to to isté liečivo, ktoré je aj v lieku Flector (diklofenak). Z tohto dôvodu nie je užívanie lieku Voltaren vhodné pri Vašej kombinácii liekov. V prípade silnej bolesti hlavy je možné na krátkodobé použitie liečivo paracetamol (Paralen, Panadol). V prípade, že by bolesť pretrvávala,  je potrebné sa o daných možnostiach liečby poradiť s lekárom.
Prajem skorú úľavu od ťažkostí.
S pozdravom
Mgr. Emma Halás Haluščíková